Številka: 478-13/2021/1(206)

Datum: 19. 2. 2021

**OBČINSKEMU SVETU**

**OBČINE TRŽIČ**

**ZADEVA: Ukinitev statusa javnega dobra**

V skladu z 29. členom Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 18. členom Statuta Občine Tržič (Uradni list RS, št. 19/13, 74/15), vam pošiljam v obravnavo in sprejem točko:

|  |
| --- |
| **UKINITEV STATUSA JAVNEGA DOBRA** |

V skladu z 21. členom Statuta Občine Tržič in 55. člena Poslovnika Občinskega sveta Občine Tržič bo kot poročevalec na seji Sveta in delovnih teles sodelovala:

Vodja Urada za okolje in prostor, ga. Jasna Kavčič, univ. dipl. inž. grad.

**PREDLOG SKLEPA:**

1. **Sprejme se sklep o ukinitvi statusa javnega dobra oziroma splošnega ljudskega premoženja na nepremičninah:**

* **parc. št. 852/11 k.o. 2146 Kovor,**
* **parc. št. 13/10 k.o. 2150 Zvirče,**

**kar se objavi v Uradnem listu Republike Slovenije.**

1. **Pri nepremičninah iz 1. točke tega sklepa se v zemljiški knjigi izbriše status javnega dobra in se vknjiži lastninska pravica na ime Občina Tržič, Trg svobode 18, Tržič, matična številka 5883547000.**

**mag. Borut Sajovic**

**ŽUPAN**

**OBRAZLOŽITEV:**

Pri nepremičninah parc. št. 852/11 k.o. 2146 Kovor in parc. št. 13/10 k.o. 2150 Zvirče je v zemljiški knjigi kot lastnik vknjiženo Javno dobro v lasti Občine Tržič. Navedeni nepremičnini ne služita več namenu javnega dobra, ker v naravi predstavljata pripadajoča zemljišča k stavbam v zasebni lasti oziroma površine, ki jih uporabljajo zasebni subjekti.

Nepremičnina parc. št. 852/11 k.o. 2146 Kovor je nastala iz prvotne parc. št. 852/1 k.o. 2146 Kovor, ki je predstavljala kategorizirano občinsko cesto. Od te parcele se je odmeril del, ki ne predstavlja ceste in na katerem imajo fizične osebe urejen vrt. To zemljišče bo na podlagi vloge uporabnikov zemljišča v nadaljevanju predmet prodaje.

Po nepremičnini parc. št. 13/10 k.o. 2150 Zvirče je potekala kategorizirana občinska cesta, ki je preko navedene parcele vodila zgolj do ene stavbe. Cesta se je na podlagi vloge lastnika te stavbe za odkup parc. št. 13/10 k.o. 2150 Zvirče z Odlokom o spremembah in dopolnitvah Odloka o kategorizaciji občinskih javnih cest v Občini Tržič (Uradni list RS, št. 184/2020), ki ga je Občinski svet Občine Tržič sprejel na 16. redni seji dne 26. 11. 2020, na navedeni parceli izvzela iz kategorizacije, tako da se kategorizacija občinske ceste sedaj zaključi na meji s parc. št. 13/10 k.o. 2150 Zvirče. To zemljišče bo v nadaljevanju predmet prodaje.

Izvzem iz javnega dobra zgoraj navedenih nepremičnin je utemeljen, saj splošna raba teh nepremičnin ni več potrebna, poleg tega pa je izvzem iz javnega dobra pogoj za njuno prodajo.

Priloge:

* osnutek sklepa o ukinitvi statusa javnega dobra,
* skici nepremičnin.

Pripravila:

Jasna Kavčič, univ. dipl. inž. grad., Klemen Srna

vodja Urada za okolje in prostor V. D. DIREKTORJA

OBČINSKE UPRAVE

Tomaž Ropret, univ. dipl. prav.,

višji svetovalec II

Na podlagi 247. člena Zakona o urejanju prostora (Ur. l. RS, št. 61/17), 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 18. člena Statuta Občine Tržič (Uradni list RS, št. 19/13, 74/15) je Občinski svet Občine Tržič na \_\_. redni seji dne \_\_. \_\_. 2021 sprejel naslednji

**SKLEP**

**O UKINITVI STATUSA JAVNEGA DOBRA**

1.

Ukine se status javnega dobra na nepremičninah:

* parc. št. 852/11 k.o. 2146 Kovor,
* parc. št. 13/10 k.o. 2150 Zvirče.

2.

Nepremičnini iz 1. točke tega sklepa prenehata imeti status javnega dobra in postaneta last Občine Tržič, Trg svobode 18, 4290 Tržič, matična številka 5883547000.

4.

Ta sklep začne veljati naslednji dan po objavi v Uradnem listu Republike Slovenije.

Št. 478-13/2021/\_\_(206)

V Tržiču, dne \_\_\_\_\_\_\_\_\_\_\_\_\_\_

Župan Občine Tržič

Mag. Borut Sajovic